ddrg/super_eurlex huggingface dataset:
А. УПРАВЛЕНИЕ НА ОТПАДЪЦИТЕ

31994 L 0062: Директива 94/62/ЕО на Европейския парламент и на Съвета от 20 декември 1994 г. за опаковките и отпадъците от опаковки (ОВ L 365, 31.12.1994 г., стр. 10).

Чрез дерогация от член 6, параграф 1 букви а) и б) от Директива 94/62/ЕО, Чешката република постига целите за оползотворяване и рециклиране на следните опаковъчни материали до 31 декември 2005 г. в съответствие със следните междинни цели:

- рециклиране на отпадъци от опаковки от пластмаса: 10% тегловни до датата на присъединяване и 12% през 2004 г.;

- обща цел за оползотворяване: 39% тегловни до датата на присъединяване и 45% през 2004.

--------------------------------------------------
Официален вестник n° L 236 , 23/09/2003 стр. 0048 - 0048



ЧЛЕН 51 Промените в уставите и в процедурните правила на Комитетите, създадени с учредителните Договори, които се налагат от присъединяването, се извършват в най-кратки срокове след присъединяването. --------------------------------------------------
А. КАЧЕСТВО НА ВЪЗДУХА

31994 L 0063: Директива 94/63/ЕО на Европейския парламент и на Съвета от 20 декември 1994 г. за контрола на емисиите на летливи органични съединения (ЛОС), изпускани при съхранението на бензини и превоза им от терминали до бензиностанции (ОВ L 365, 31.12.1994 г., стр. 24).

1. Чрез дерогация от член 4 и приложение II от Директива 94/63/ЕО, до 31 декември 2004 г. изискванията за товарене и разтоварване в терминали не се прилагат в Малта за 4 товарни площадки в терминала на Енемалта с производителност над 25000 тона/година.

2. Чрез дерогация от член 5 от Директива 94/63/ЕО, до 31 декември 2008 г.изискванията за действащи подвижни цистерни в терминали не се прилагат в Малта за 25 автоцистерни.

3. Чрез дерогация от член 6 и приложение III от Директива 94/63/ЕО, изискванията за товарене на действащи инсталации за съхранение в бензиностанции не се прилагат в Малта:

- до 31 декември 2004 г. за 61 бензиностанции с производителност над 1000 куб.м./година;

- до 31 декември 2004 г. за 13 бензиностанции с производителност над 500 куб.м./година;

- до 31 декември 2004 г. за 8 бензиностанции с производителност по-малка или равна на 500 куб.м./година.

--------------------------------------------------
ЧЛЕН 28

1. Общият бюджет на Европейската общност за финансовата 2004 година са адаптира, за да от се отчете присъединяването на новите държави-членки, посредством промени в бюджета, което ще влязат в сила на 1 май 2004 г.

2. Дванадесетте месечни дванадесети от източниците, които се основават на ДДС и БНП, платими от новите държави-членки по силата на така променения бюджет, както и промяната с обратно действие в месечните дванадесети за периода януари-април 2004 г., които се отнасят само до настоящите държави-членки, се преобразуват в осми, които се изчисляват за периода май-декември 2004 г. Промените, които имат обратно действие и които произтичат от всяко последващо изменение на бюджета, прието през 2004 г. по същия начин се преобразуват в равни части, които се дължат по време на останалата част от годината.

--------------------------------------------------
Официален вестник n° L 236 , 23/09/2003 стр. 0980 - 0980



30. Декларация на Република Естония за хранителната безопасност По отношение на трети страни, Естония напълно ще се съобрази с изискванията на Регламент (ЕО) № 178/2002 на Европейския парламент и на Съвета от 28 януари 2002 г., предвиждаща общите принципи и изисквания на законодателството за безопасност на храните, създаващо Европейската агенция за безопасност на храните и предвиждащо процедурите по въпросите на безопасността на храните. --------------------------------------------------
А. КАЧЕСТВО НА ВЪЗДУХА

31999 L 0032: Директива 1999/32/ЕО на Съвета от 26 април 1999 г. за намаляване съдържанието на сяра в определени течни горива и изменяща Директива 93/12/ЕИО (ОВ L 121, 11.5.1999 г., стр. 13).

Чрез дерогация от членове 3, параграф 1 и член 4, параграф 1 от Директива 1999/32/ЕО, изискванията за бензин и дизелово гориво не се прилагат спрямо Кипър за срок от една година след датата на присъединяване. През този срок Кипър може да поиска дерогация съгласно член 3,параграфи 2 и 5 и член 4, параграфи 3 и 4 от директивата.

--------------------------------------------------
1. СВОБОДНО ДВИЖЕНИЕ НА СТОКИ

1. 32001 L 0082: Директива 2001/82/ЕО на Европейския парламент и на Съвета от 6 ноември 2001 г. относно код на Общността, свързан с ветеринарните лекарствени продукти (ОВ L 311, 28.11.2001 г., стр. 1).

Чрез дерогация от изискванията за качество, безопасност и ефикасност, постановени в Директива 2001/82/ЕО, разрешенията за търговия за фармацевтични продукти, изброени в списъка (предоставен от Литва на един единствен език и поместен в глава А на настоящото приложение), издадени съгласно литовското законодателство преди датата на присъединяване, остават валидни до подновяването им в съответствие с достиженията на правото на ЕО и съгласно сроковете, указани в гореспоменатия списък или до 1 януари 2007 г., която от двете дати е по-близка. Независимо от разпоредбите на дял III, глава 4 на директивата, разрешенията за търговия, попадащи под тази дерогация, не се ползват от взаимно признаване в държавите-членки.

2. 32001 L 0083: Директива 2001/83/ЕО на Европейския парламент и на Съвета от 6 ноември 2001 г. за код на Общността за лекарствени продукти, предназначени за употреба от човека (ОВ L 311, 28.11.2001 г., стр. 67).

Чрез дерогация от изискванията за качество, безопасност и ефикасност, постановени в Директива 2001/83/ЕО, разрешения за търговия за фармацевтичните продукти, изброени в списъка (предоставен от Кипър на един език и поместен в глава А към настоящото приложение), издадени съгласно кипърското законодателство преди датата на присъединяване, остават валидни до подновяването им в съответствие с правото на ЕО и съгласно сроковете, указани в гореспоменатия списък, или до 31 декември 2005 г., която от двете дати е по-ранна. Без да се засягат разпоредбите на дял III, глава 4 на директивата, разрешения за търговия, попадащи под тази дерогация, не се ползват от взаимно признаване в държавите-членки.

--------------------------------------------------
8. ЕНЕРГЕТИКА

1. 31968 L 0414: Директива 68/414/ЕИО на Съвета от 20 декември 1968 г., налагаща задължения върху държавите-членки на ЕС за поддържане на минимални запаси от нефт и/или петролни продукти (ОВ L 308, 23.12.1968 г., стр. 14), последно изменена с:

- 31998 L 0093: Директива 98/93/ЕО на Съвета от 14.12.98 г. (ОВ L 358, 31.12.1998 г., стр. 100).

Чрез дерогация от член 1, параграф 1 от Директива 68/414/ЕИО, минималните нива на запаси от петролни продукти не се прилагат в Словения до 31 декември 2005 г. Словения гарантира, че минималните й запаси от петролни продукти отговарят, за всяка от категориите петролни продукти, изброени в член 2, най-малко на следните средни дневни стойности за вътрешно потребление, както са определени в член 1, параграф 1:

- 66 дни до датата на присъединяване;

- 75 дни до 31 декември 2004 г.;

- 90 дни до 31 декември 2005 г.;

--------------------------------------------------
5. РЕГИОНАЛНА ПОЛИТИКА И КООРДИНАЦИЯ НА СТРУКТУРНИ ИНСТРУМЕНТИ

31999 R 1260: Регламент (ЕО) № 1260/1999 на Съвета от 21 юни 1999 г.за утвърждаване на общи разпоредби за Структурните фондове (ОВ L 161, 26.6.1999 г., стр. 1), изменен с:

- 32001 R 1447: Регламент (ЕО) № 1447/2001 на Съвета от 28.6.2001 г. (ОВ L 198, 21.7.2001 г., стр. 1).

Съгласно член 4, параграф 4, алинея първа от Регламент (ЕО) № 1260/1999 на Съвета, Комисията, където е уместно и в тясна координация със съответните държави-членки, приема решения възможно най-бързо след присъединяване, като изготвя списъци на тези области в Чешката република, Естония, Кипър, Латвия, Литва, Унгария, Малта, Полша, Словения и Словашката република, които отговарят на изискванията по цел 2 на Структурните фондове за периода от датата на присъединяване до 2006 г. Тези решения съблюдават таваните на население за всяка една от тези държави-членки, постановени в Решение 1999/503/ЕО на Комисията, изменено с настоящия акт.

--------------------------------------------------
Официален вестник n° L 236 , 23/09/2003 стр. 0976 - 0976



10. Декларация за свободното движение на работници: Латвия ЕС подчертава значимостта на разграничаването и гъвкавостта в уреждането на свободното движение на работници. Държавите-членки се стремят да предоставят разширен достъп до пазара на гражданите на Латвия по силата на националното си законодателство, с оглед на ускоряването на сближаването с достиженията на правото на ЕС. Като последица от това, възможностите за наемане в ЕС на граждани на Латвия трябва да се подобрят значително след присъединяването на Латвия. В допълнение към това, държавите-членки ще се възползват по най-добрия начин от предложената договореност да се премине, колкото е възможно по-бързо, към пълното прилагане на достиженията на правото на ЕС в областта на свободното движение на работници. --------------------------------------------------
3. СВОБОДНО ДВИЖЕНИЕ НА КАПИТАЛИ

Договор за Европейския съюз;

Договор за създаване на Европейската общност.

Независимо от задълженията съгласно Учредителните договори, Латвия може да поддържа в сила за срок от седем години от датата на присъединяване правилата от нейното законодателство, съществуващи по време на подписване на настоящия акт по отношение на придобиване на право на собственост върху земеделска земя и гори от граждани на държавите-членки и от дружества, учредени в съответствие със законите на друга държава-членка, които не са се установили или, нито имат местен клон или търговско представителство в Латвия. В никакъв случай гражданин на държава-членка не може да бъде третиран по-неблагоприятно по отношение придобиването на право на собственост върху земеделска земя и гори отколкото към датата на подписване на Договора за присъединяване или да бъде третиран по по-ограничителен начин отколкото гражданин на трета страна.

Граждани на друга държава-членка, които желаят да се установят като самостоятелно заети земеделски производители и да пребивават в Латвия и, които са пребивавали на законно основание и са работили в областта на земеделието в Латвия в продължение най-малко на три години, са изключени от обхвата на предходния параграф или на други процедури, различни от тези, които се прилагат за граждани на Латвия.

На третата година след присъединяването ще се извърши общ преглед на настоящите преходни разпоредби. За тази цел Комисията представя доклад на Съвета. Съветът може с единодушие и по предложение на Комисията да реши да съкрати или прекрати преходния период, обозначен в първия параграф.

Ако налице са достатъчно данни, че при изтичане на преходния период ще настъпят сериозни затруднения или ще възникне опасност от такива затруднения на пазара на селскостопанска земя в Латвия, Комисията, по искане на Латвия, решава дали да удължи преходния период с максимум три години.

--------------------------------------------------
ЧЛЕН 61

Правителството на Италианската република изпраща на Правителствата на новите държави-членки заверено копие от Договора за Европейския съюз, Договора за създаването на Европейската общност и от Договора за създаването на Европейската общност за атомна енергия, и договорите, с които те са изменени или допълнени, включително Договора за присъединяването на Кралство Дания, Ирландия и Обединеното кралство на Великобритания и Северна Ирландия към Европейската икономическа общност, Договора за присъединяването на Република Гърция към Европейската икономическа общност и към Европейската общност за атомна енергия, Договорът за присъединяването на Кралство Испания и Португалската република към Европейската икономическа общност и към Европейската общност за атомна енергия, и Договора за присъединяването на Република Австрия, Република Финландия и Кралство Швеция към Европейския съюз на

английски,, гръцки, датски, ирландски, испански, италиански, немски, нидерландски, португалски, фински, френски и шведски езици.Текстовете на тези договори, изготвени на естонски, латвийски, литовски, малтийски, полски, словашки, словенски, унгарски и чешки езици, се прилагат към настоящия акт.Тези текстове са автентични при същите условия като текстовете на договорите по смисъла на предходния параграф, изготвени на настоящите езици.

--------------------------------------------------
I. МИТНИЧЕСКИ КОДЕКС

31992 R 2913: Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (ОВ L 302, 19.10.1992 г., стр. 1) изменен с:

- 11994 N: Акт относно условията на присъединяванетo и промените в Договорите Присъединяване на Република Австрия, Република Финландия и Кралство Швеция (ОВ C 241, 29.8.1994 г., стр. 21)

- 31997 R 0082: Регламент (ЕО) № 82/97 на Европейския парламент и на Съвета от 19.12.1996 г. (ОВ L 17, 21.1.1997 г., стр. 1)

- 31999 R 0955: Регламент (ЕО) № 955/1999 на Европейския парламент и на Съвета от 13.4.1999 г. (ОВ L 119, 7.5.1999 г., стр. 1)

- 32000 R 2700: Регламент (ЕО) № 2700/2000 на Европейския парламент и на Съвета от 16.11.2000 г.(ОВ L 311, 12.12.2000 г., стр. 17)

В член 3, параграф 1 се добавя следното:

"– територията на Чешката република,

– територията на Република Естония,

– територията на Република Кипър,

– територията на Република Латвия,

– територията на Република Литва,

– територията на Република Унгария,

– територията на Република Малта,

– територията на Република Полша,

– територията на Република Словения,

– територията на Словашката република"

--------------------------------------------------
3. СВОБОДНО ПРЕДОСТАВЯНЕ НА УСЛУГИ

1. 31997 L 0009: Директива 97/9/EО на Европейския парламент и на Съвета от 3 март 1997 г. относно схемите за компенсиране на инвеститорите (ОВ L 84, 26.3.1997 г., p. 22).

Чрез дерогация от член 4, параграф 1 oт Директива 97/9/EО, минималното ниво на компенсиране не се прилага в Полша до 31 декември 2007 г.. Полша гарантира, че нейната схема за компенсиране на инвеститорите предвижда покритие не по-малко от EUR 7000 до 31 декември 2004 г., не по-малко от EUR 11000 от 1 януари 2005 г. до 31 декември 2005 г., на не по-малко от EUR 15000 от 1 януари 2006 г. до 31 декември 2006 г. и не по-малко от EUR 19000 от 1 януари 2007 г. до 31 декември 2007 г.

По време на преходния период другите държави-членки ще запазят правото да не позволят на клон на полско инвестиционно дружество, установен на техните територии, да функционира, освен ако и докато съответният клон не се присъедини към официално призната схема за компенсиране на инвеститори в рамките на територията на съответната държава-членка, с цел да бъде покрита разликата между полското ниво на компенсиране и минималното ниво по смисъла на член 4, параграф1.

2. 32000 L 0012: Директива 2000/12/EО на Европейския парламент и на Съвета от 20 март 2000 г. относно предприемането и осъществяването на стопанска дейност на кредитни институции (OВ L 126, 26.5.2000 г., стр. 1), с промените от:

- 32000 L 0028: Директива 2000/28/EО на Европейския парламент и на Съвета от 18.9.2000 година (OВ L 275, 27.10.2000 г., стр. 37).

По отношение на член 5 от Директива 2000/12/EО, изискването за първоначален капитал, предвиден в параграф 2, няма да се прилага до 31 декември 2007 г. към кооперативните кридитни институции, които вече са създаден в Полша към датата на присъединяване. Полша гарантира, че изискването за първоначален капитал за тези кооперативни кредитни институции е не по-малко от EUR 300000 до 31 декември 2005 г. и не по-малко от EUR 500000 от 1 януари 2006 г. до 31 декември 2007 г..

По време на преходния период, по силата на член 5, параграф 4, собствените средства на тези предприятия не могат да падат под най-високото достигнато ниво в сила от датата на присъединяването.

--------------------------------------------------
13. МАЛКИ И СРЕДНИ ПРЕДПРИЯТИЯ

32000 D 0819: Решение 2000/819/ЕО на Съвета от 20 декември 2000 г. относно Многогодишна програма за предприятията и предприемачеството, и по-специално за малки и средни предприятия (МСП) (2001-2005 г.) (ОВ L 333, 29.12.2000 г., стр. 84).

В член 6:

a) Третото тире, както следва, се отменя:

"– Кипър, с финансиране чрез допълнителни бюджетни средства в съответствие с процедурите, които следва да се договорят с тази страна;"

б) Следното се заличава в четвъртото тире:

"Малта и".

--------------------------------------------------
А. УПРАВЛЕНИЕ НА ОТПАДЪЦИТЕ

1. 31993 R 0259: Регламент (ЕИО) № 259/93 на Съвета от 1 февруари 1993 г. относно наблюдението и контрола на превозите на отпадъци в рамките на, за и от Европейската общност (ОВ L 30, 6.2.1993 г., стр. 1), последно изменен с:

- 32001 R 2557: Регламент (ЕО) № 2557/2001 на Комисията от 28.12.2001 г. (ОВ L 349, 31.12.2001 г., стр. 1).

а) До 30 юни 2005 г. компетентните органи се уведомяват за всички превози на отпадъци за Унгария, изброени в приложения II, III и IV към Регламент (ЕИО) № 259/93, предназначени за оползотворяване, и за превози на отпадъци, неизброени в тези приложения, предназначени за оползотворяване, като се прилага процедурата по членове 6, 7 и 8 от регламента.

б) Чрез дерогация от член 7, параграф 4 от Регламент (ЕИО) № 259/93, компетентните органи могат да направят възражение за превози на отпадъци, изброени в приложения II, III и IV към регламента, предназначени за оползотворяване, и за превози на отпадъци, неизброени в тези приложения, предназначени за оползотворяване, които са предназначени за инсталация, която се ползва от временна дерогация от някои разпоредби на Директиви 94/67/ЕО [5] за изгаряне на опасни отпадъци и 2001/80/ЕО [6] относно ограничаване на емисиите на определени замърсители във въздуха, изпускани от големи горивни инсталации през периода, през който временната дерогация се прилага за инсталацията по предназначение.

2. 31994 L 0062: Директива 94/62/ЕО на Европейския парламент и на Съвета от 20 декември 1994 г. за опаковките и отпадъците от опаковки (ОВ L 365, 31.12.1994 г., стр. 10).

а) Чрез дерогация от член 6, параграф 1 букви а) и б) от Директива 94/62/ЕО, Унгария постига целите за оползотворяване и рециклиране на следните опаковъчни материали до 31 декември 2005 г. в съответствие със следните междинни цели:

- рециклиране на отпадъци от опаковки от пластмаса: 11% тегловни до датата на присъединяване и 14% през 2004 г.;

- рециклиране на отпадъци от опаковки от стъкло: 14% тегловни до датата на присъединяване и 15% през 2004 г.;

- обща цел за оползотворяване: 40% тегловни до датата на присъединяване и 43% през 2004.

б) Чрез дерогация от член 6, параграф 1 буква б) от Директива 94/62/ЕО, Унгария може да определи обща цел за рециклиране от 46% от 2005 г. нататък

[5] OВ L 365, 31.12.1994 г., стp. 34.

[6] ОВ L 309, 27.11.2001 г., стр. 1.

--------------------------------------------------
Официален вестник n° L 236 , 23/09/2003 стр. 0048 - 0048



ЧЛЕН 58 Текстовете на актовете на институциите и на Европейската централна банка, приети преди присъединяването и изготвени от Съвета, Комисията или Европейската централна банка на езиците на Чешката република, Естония, Унгария, Латвия, Малта, Полша, Словашката република и Словения от датата на присъединяването, се считат за автентични при същите условия като текстовете, изготвени на настоящите единадесет езика. Те се обнародват в Официалния вестник на Европейските общности, ако текстовете на настоящите езици също са били публикувани по този начин. --------------------------------------------------
21. Обща съвместна декларация

Настоящите държави-членки подчертават, че декларациите, приложени към този Заключителен акт не могат да се тълкуват или прилагат по начин, който противоречи на задълженията на държавите-членки, произтичащи от Договора и Акта за присъединяването им.

Настоящите държави-членки отбелязват, че Комисията напълно ще се придържа към горното.

--------------------------------------------------
2. СВОБОДНО ДВИЖЕНИЕ НА КАПИТАЛИ

Договор за Европейския съюз;

Договор за създаване на Европейската общност.

1. Независимо от задълженията съгласно Учредителните договори, Чешката република може да поддържа в сила за срок от пет години от датата на присъединяване правилата, постановени с Валутния закон № 219/1995 Sb., със съответните му промени, относно придобиването на второ жилище от граждани на държави-членки, които не пребивават в Чешката република, както и от дружества, учредени в съответствие със законите на друга държава-членка, които нито са се установили нито са регистрирани на територията на Чешката република.

2. Независимо от задълженията съгласно Учредителните договори, Чешката република може да поддържа в сила за срок от седем години от датата на присъединяване правилата, постановени с Валутния закон № 219/1995 Sb., със съответните промени, Закон № 229/1991 Sb. относно уреждането на отношения на собственост върху земя и друга земеделска собственост, и Закон № 95/1999 Sb. относно условия, свързани с прехвърлянето на право на собствеността върху земеделска земя и гори от държавна собственост в собственост на други предприятия по отношение придобиването на право на собственост върху земеделска земя и гори от граждани на държавите-членки и от дружества, учредени в съответствие със законите на друга държава-членка, които нито са се установили нито са регистрирани на територията на Чешката република. При никакви обстоятелства, гражданин на държава-членка не може да бъде третиран по-неблагоприятно по отношение придобиването на право на собственост върху земеделска земя и гори отколкото към датата на подписване на Договора за присъединяване или да бъде третиран по-ограничително в сравнение с гражданин на трета страна.

Самостоятелно заети земеделски производители, граждани на друга държава-членка, които искат да се установят и да пребивават в Чешката република, се изключват от обхвата на разпоредбите на предходната алинея или на каквито и да било процедури, различни от тези, прилагани към чешките граждани.

Общ преглед на тези преходни мерки ще бъде направен на третата година след датата на присъединяване. За тази цел Комисията представя доклад на Съвета. Съветът може по предложение на Комисията единодушно да реши да съкрати или прекрати преходния период, посочен в първата алинея.

Ако съществуват достатъчно данни, че след края на преходния период ще настъпят сериозни затруднения или ще възникне опасност от сериозни затруднения на пазара на земеделска земя в Чешката република, Комисията, по искане на Чешката република, може да удължи преходния период с максимум три години.

--------------------------------------------------
10. СОЦИАЛНА ПОЛИТИКА И ТРУДОВИ ОТНОШЕНИЯ

31989 L 0655: Директива 89/655/EИО на Съвета от 30 ноември 1989 г., засягаща минималните здравословни и безопасни условия при използването на работното оборудване по време на работа (втора отделна Директива по смисъла на член 16, параграф 1 от Директива 89/391/EИО) (O L 393, 30.12.1989 г., стр. 13), последно изменена с:

- 32001 L 0045: Директива 2001/45/EО на Европейския парламент и на Съвета от 27.6.2001 г. (OВ L 195, 19.7.2001 г., стр. 46).

В Полша, Директива 89/655/EИО няма да се прилага до 31 декември 2005 г. по отношение на работното оборудване, инсталирано преди 31 декември 2002 г..

От датата на присъединяването и до края на срока, посочен по-горе, Полша ще продължи да предоставя на Комисията редовно актуализирана информация за разписанието и мерките, които са взети за осигуряването на хармонизирането с директивата.

--------------------------------------------------
Официален вестник n° L 236 , 23/09/2003 стр. 0045 - 0045



ЧЛЕН 36 Размерът на сумите по смисъла на членове 29, 30, 34 и 35 се уточнява всяка година, като част от техническото уточняване, предвидено в параграф 15 на Междуинституционалното споразумение от 6 май 1999 г. --------------------------------------------------